

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 24.augustā **Nr.469**

(prot. Nr.26, 31.§)

**Par zemesgabala nodošanu bezatlīdzības lietošanā**

Pamatojoties uz likuma „Par pašvaldībām” 14.panta pirmās daļas 2. punktu, 14.panta otrās daļas 3.punktu, 15.panta pirmās daļas 6.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 41.punktu, trešo daļu, trešo prim daļu, piekto un sesto daļu,

ņemot vērā, ka zemesgabals Daugavpilī, Blāzmas ielas 11 rajonā, ar kadastra apzīmējumu 0500 017 3603 (turpmāk – zemesgabals), ir reģistrēts Daugavpils pilsētas Zemesgrāmatas nodalījumā Nr.100000555389 uz Daugavpils pilsētas pašvaldības vārda, zemesgabalam kopplatībā 7,9967 ha noteikta kadastrālā vērtība 20823 EUR, bilances vērtība uz 31.07.2017. ir 20823 EUR, zemesgabalam ir noteikts nekustamā īpašuma mērķis – dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa (kods 0501),

izskatot biedrības “Daugavpils Autosporta Akadēmija” 03.07.2017. iesniegumu (reģistrēts Domē 04.07.2017. ar Nr.2614/1.2.-6) un 28.07.2017. iesniegumu (reģistrēts Domē 28.07.2017. ar Nr.2962/1.2.-6) un ņemot vērā, ka ar 20.06.2017. Valsts ieņēmumu dienesta lēmumu Nr.30.6-8.2/152606 biedrībai “Daugavpils Autosporta Akadēmija” piešķirts sabiedriskā labuma organizācijas statuss,

ņemot vērā Domes Īpašuma komitejas 2017.gada 17.augusta sēdes protokolu Nr.11, Domes Finanšu komitejas 2017.gada 17.augusta sēdes protokolu Nr.5, ievērojot sabiedrības intereses un lietderības apsvērumus,

atklāti balsojot: PAR – 14 (J.Dukšinskis, R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot bezatlīdzības lietošanā sabiedriskā labuma organizācijai - biedrībai “Daugavpils Autosporta Akadēmija”, reģ.Nr.40008262640, juridiskā adrese: ”Marijas”, Laucesas pagasts, Daugavpils novads (turpmāk – Biedrība), līdz 2018.gada 31.maijam Daugavpils pilsētas pašvaldībai piederošo zemesgabalu Daugavpilī, Blāzmas ielas 11 rajonā, ar kadastra numuru 0500 017 3603, 7,9967 ha platībā (pielikumā shēma), bez apbūves tiesības (turpmāk – Īpašums), autokrosa un folkreisa trašu izveidošanai treniņu un sacensību rīkošanai.
2. Biedrība ir tiesīga izmantot Īpašumu tikai šī lēmuma 1.punktā paredzētajam mērķim.
3. Biedrībai ir pienākums nodot Īpašumu Daugavpils pilsētas pašvaldībai, ja:
   1. līgums par Īpašuma nodošanu bezatlīdzības lietošanā tiek izbeigts pirms lēmuma 1.punktā norādītā termiņa līgumā norādītajos gadījumos;
   2. iestājies lēmuma 1.punktā noteiktais termiņš;
   3. Īpašums tiek izmantots pretēji nodošanas bezatlīdzības lietošanā mērķim.
4. Domes Īpašuma pārvaldīšanas departamentam nodrošināt Īpašuma bezatlīdzības lietošanas līguma noslēgšanu un izpildes kontroli.
5. Līgumā par Īpašuma nodošanu bezatlīdzības lietošanā paredzēt, ka Biedrība:
   1. atbild par visu Īpašumā esošo inženiertehniskās apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem, nodrošina Īpašuma uzturēšanu, sedz ar to saistītos izdevumus;
   2. ievēro Īpašumam noteiktos apgrūtinājumus un aprobežojumus, arī ja tie nav ierakstīti zemesgrāmatā;
   3. nepieļauj darbības, kas pasliktina citu zemes lietotāju vai īpašnieku zemes kvalitāti un aizskar likumīgās tiesības un intereses.

Pielikumā: Zemesgabala Daugavpilī, Blāzmas ielas 11 rajonā, kadastra numurs 0500 017 3603, izvietojuma shēma.

Domes priekšsēdētājs *(personiskais paraksts)* A.Elksniņš